
Saa  gik  atter  en  Maaned  .  .  .  . 


I  den  forløbne  Maaned  har  der  været  afholdt  tre  gode 
Distriktskonferencer.  Trods  Tidens  Vanskelighed  troppede 
Søskende  op  i  stort  Antal  og  nød  Konferencerne  i  fulde  Maal. 
Det  var  atter  en  Fornøjelse  at  se  Kirkens  Medlemmer  fra 
Distrikterne  til  Konferencerne.  Disse  kære  Søskende  nyder 
maaske  Samværet  og  Møderne  mere,  end  vi  tror.  De  gav 
alle  Udtryk  for  deres  Taknemmelighed  for  Evangeliet  og 
for,  at  det  endnu  engang  forundtes  dem  at  overvære  en 
Konference.  Dette  gælder  baade  unge  og  ældre. 

Herrens  Aand  var  til  Stede  i  rigt  Maal,  hvad  der  satte  sit 
Præg  paa  alle  Søskende  og  Venner.  Der  blev  som  sædvanligt 
udført  hellige  Ordinancer  under  Konferencerne,  ligesom 
Aandens  Gaver  og  Kræfter  blev  taget  i  Brug  ved  Helbred- 
else af  de  syge. 

Saa  fik  vi  atter  den  store  Glæde  at  se  to  af  vore  unge 
Søstre  gaa  paa  Mission,  nemlig  Søster  Anny  Breum,  Kø- 
benhavn og  Søster  Inger  Bukke,  Aalborg,  der,  naar  disse 
Linier  læses  allerede  vil  være  stærkt  optaget  af  deres  Mis- 
sionærarbejde.  I  denne  Forbindelse  vil  jeg  gerne  sige  Tak 
til  Dansk  Missionærforening  for  dens  gode  og  uselviske 
Arbejde.  Foreningens  Bestyrelse  har  udvist  Initiativ  og  lagt 
stor  Opfindsomhed  for  Dagen.  Naar  vore  to  kvindelige 
Missionærer  bliver  afløst,  haaber  jeg,  at  vi  maa  faa  Lej- 
lighed til  at  sende  to  Ældster  paa  Mission.  Lad  enhver 
forberede  sig  til  denne  vidunderlige  Gerning;  Kaldet  kan 
komme  naar  som  helst. 

Forøvrigt  arbejder  Konference-Udvalget  videre  med  Ud- 
bygningen af  Generalkonferencen,  der  skulde  blive  Aarets 
store  Begivenhed,  og  ved  hvilken  Lejlighed  vi  vil  samles 
fra  hele  Landet  for  ved  samlet  Manifestation  at  bringe 
Profeten  vor  Hyldest. 

Orson  B.   West. 

Til  Moders  Dag. 


Den  dræbte  And. 

I  Skoven  risled  den  klare  Aa; 

En  blodig  Vildand  bag  Sivet  laa, 

Af  Jægerens  Bøsse  var  den  dræbt, 

Den  havde   sig  hen  til  Reden   slæbt. 

Nu  stod  omkring  den  de  Ællinger  smaa, 

De  kunde  det  slet  ikke  ret  forstaa, 

De  krøb  under  Vingen,  men  den  var  slap  — 

»Vaagn  op,  søde  Moder,  rab,  rab,  rab,  rab!« 

Saa  aabned  de  alle  Smaanæbbene  vidt: 

»Vi  ere  saa  sultne,  giv  os  lidt!« 

Men  moderløs'  vare  de  arme  smaa  — 

0,  har  du  en  Moder,  da  skøn  derpaa! 

//.  V.  Kaalund. 

LIVET   HEREFTER 

af  Ældste    Nephi   Jensen. 


I  et  Vindue  i  et  protestantisk  Missionshjem  i  Toronto, 
Kanada,  staar  følgende  Spørgsmaal  skrevet  med  store  Bog- 
staver: »Hvor  vil  du  tilbringe  Evigheden?«  Traf  det  sig,  at 
du  kom  ind  i  Missionslokalet  en  Aften,  hvor  der  blev  afholdt 
Møde,  vilde  du  sandsynligvis  høre  Menighedlen  med  Varme 
synge:  »Naar  Navnene  opraabes  hinsides,  vil  jeg  være  der.« 
Gennem  Sangen  og  Talen  i  denne  Sal  saavel  som  i  alle 
lignende  Missionshjem  Verden  over  vil  man  faa  den  Ide,  at 
naar  de  retfærdige  dør,  A'il  de  blive  baaret  til  Boliger  i  det 
Høje. 

Det  er  en  almindelig  kristen  Opfattelse,  at  de  retfærdige 
vil  tilbringe  Evigheden  et  eller  andet  mystisk  Sted  langt 
borte  fra  denne  Jord.  Er  denne  Opfattelse  rigtig?  Er  den 
baseret  paa  Bibelens  Lærdlomme? 

Den  første  bibelske  Henvisning  til  et  evigt  Hjem  for  Men- 
neskene findes  i  Abrahams  Historie.  Medens  Abraham  levede 
i  Kanaans  Land,  sagde  Herren  til  ham:  »Kære,  opløft  dine 
Øjne;  og  se  fra  det  Sted,  hvor  du  er,  mod  Norden  og  Søn- 
den og  modi  Vesten.  Thi  alt  det  Land,  som  du  ser,  det  vil 
jeg  give  dig  og  dit  Afkom  evindeligen.«  (1.  Mos.  13:  14 — 15.) 
Løftet  i  denne  Tekst  rækker  tydeligt  udover  Døden.  Det 
henviser  bestemt  til  en  evigvarende  Arv.  Det  lover  Abrahams 
Sæd  Kanaans  Land  »for  evigt«.  Hvis  Abrahams  Børn  nogen- 
sinde virkelig  skal  arve,  hvadl  der  her  er  forjættet,  skal  de 
leve  paa  denne  Jord  i  Guds  Tiders  Evighed. 

Den  Tanke,  at  denne  Jord  er  det  fremtidige  Hjem  for 
de  retfærdige,  henvises  der  til  i  Daniels  Profeti.  Profeten 
Daniel  taler  om  Afslutningen  paa  den  sidste  store  Konflikt 
mellem  de  Onde  og  Gode  og  siger:  »Men  Riget  og  Herre- 
dømmet og  Rigernes  Magt  under  al  Himlen  skal  gives  til 
et  Folk  af  den  Højestes  helMge;  hans  Rige  er  et  evigt  Rige. 
og  alle  Herredømmer  skulde  tjene  og  lyde  ham.«  (Daniel  7: 
27.)  »Riget  og  Herredømmet«,  der  er  omtalt  her,  er  ikke  i 
»Himlen«.  Det  er  »under  al  Himlen«,  og  ydermere  er  det 
»et  evigt  Rige«.  I  Bjergprædiken  erklæres  de't,  at  »de  sagt- 

modige  skulde  arve  Jorden«.  Løftet  i  denne  Salighedserklæ- 
ring  bliver  ikke  indifriet  paa  denne  Side  af  Graven.  I  dette 
Liv  er  det  die  stolte,  der  besidder  og  nyder  Jorden.  Frelse- 
rens Løifte  til  de  sagtmodige  vil  blive  virkeliggjort  i  Evig- 
heden. 

Denne  Jord  er  altsaa  det  fremtidige  Hjem  for  de  retfær- 
dige. 

Den  Opfattelse,  at  vort  frerntidl'ge  Hjem  vil  være  et  eller 
andet  ubeskriveligt  Sted  ud  over  Tid  og  Rum,  bliver  ikke 
stærkere  befæstet  end  den  Tanke,  at  ved  Døden  er  den 
evige  Dom  for  godt  og  ondt  afsagt.  Hvis  Forsvarerne  af 
denne  Lærdlom  blev  spurgt  om  et  Bevis  for  Rigtigheden  af 
deres  Stilling  vilde  de  henvise  til  Tilfældet  med  Røveren 
paa  Korset,  til  hvem  Frelseren  gav  Løftet:  »I  Dag  skal  du 
være  med  mig  i  Paradis«.  Men  »Paradis«  omtalt  i  diette 
Løfte,  er  ikke  den  evige  Bolig  for  de  retfærdige;  thi  tre 
Dage  efter,  at  Jesus  havde  givet  dette  Løfte,  sagde  han  til 
Marie:  »Jeg  er  endnu  ikke  opfaren  til  min  Fader«.  Ydermere 
gik  Jesus  diirekte  fra  Korset  i  Aanden  til  Aanderne,  der  var 
i  Forvaring  og  prædikede  til  dem.  (1.  Peter  3.)  Af  disse  Til- 
fælde er  det  tydeligt,  at  »Paradiset«,  som  Jesus  henviser  til 
i  sit  Løfte  til  Røveren,  er  et  Sted  for  hedengangne  Aander 
—  det  Stedi,  hvor  Aanderne  gaar  hen  for  at  afvente  Op- 
standelsen. 

Den  sidste  Dom  korner  efter  Opstandelsen.  Denne  Sand- 
hed fremsættes  meget  tydeligt  i  Skriften.  I  Johannes  Aaben- 
baring  fortælles  det  os,  at  det  var  efter,  at  »Dødsriget«  havde 
afgivet  alle  de  dødie,  at  Bøgerne  blev  aabnede,  og  alle  blev 
dømte  efter  deres  Gerninger.  (Aab.  20:  14 — 16).  Naturligvis 
vilde  det  ikke  være  retfærdigt,  at  vi  blev  sendt  til  vort 
fremtidige  Hjem,  førend  efter  vi  var  dømte. 

Men  hvordlan  vil  vi  blive  i  vor  fremtidige  Tilværelse?  Vi 
kan  faa  et  bestemt  Svar  paa  dette  Spørgsmaal  ved  forsig- 
tigt at  overveje  Historien  om  Jesu  Kristi  Opstandelse.  Efter 
sin  Opstandelse  stod  Jesus  pludselig  i  det  Værelse,  hvor 
ti  af  hans  Disciple  var  forsamlet.  Disciplene  blev  forfærdede; 
thi  de  troede,  at  die  havde  en  Aand  for  sig.  Men  Herren 
kendte  deres  Angst  og  sagde:  »Hvorfor  er  I  forfærdede? 
og  hvorfor  opstaar  der  Tvivl  i  eders  Hjerter?  Se  mine  Hæn- 

der  og  Fødder,  at  det  er  mig;  føl  paa  mig  og  se;  thi  en 
Aand  har  ikke  Kød  og  Ben,  som  I  ser,  at  jeg  har«.  (Luk.  24: 
36 — 39).  Indtrykket,  som  disse  Mesterens  Ord  gjorde  paa 
Disciplene,  var  saa  dybt,  at  de  i  et  Øjeblik  blev  forvirrede, 
og  medlens  de  endnu  stod  undrende,  spurgte  Mesteren  efter 
noget  at  spise.  »Og  de  gav  ham  et  Stykke  stegt  Fisk  og  en 
Honningkage;  og  han  tog  det  og  spiste  det  for  deres  Øjne.« 
(Luk.  24:  42—43.) 

Denne  korte  Beretning  om  Herrens  Opstandelse  viser  os 
klart  to  Ting:  at  Guds  Søn  efter  Opstandelsen  fra  de  Døde 
havde  et  følbart  Legeme  af  Kød  og  Ben,  og  at  han  spiste 
og   dirak  i   sin   udødelige  Tilstand. 

Den  opstandne  Herre  erklæres  for  at  være  »Førstegrøden 
af  de  hensovne«.  (1.  Kor.  15.)  Som  han  var  efter  sin  Op- 
standelse, saaledes  vil  vi  ogsaa  blive  efter  vor  Opstandelse, 
Ligesom  ham  vil  vi  ogsaa  have  et  følbart  Legeme  af  Kød  og 
Ben,  og  ligesom  ham  vil  vi  spise  og  drikke;  thi  der  er 
skrevet:  »I  Elskede!  nu  er  vi  Guds  Børn,  og  det  er  endnu 
ikke  aabenbaret,  hvad  vi  skal  blive.  Vi  ved,  at  naar  det 
aabenbares,  da  skal  vi  blive  ham  lig;  thi  vi  skal  se  ham, 
som  han  er.«  (1.  Jobs..  3:  2.) 

Vort  udødelige  Liv  vil  blive  meget  i  Lighed  med  vor  nu- 
værende Tilværelse;  men  det  vil  blive  dybere,  renere  og 
mere  herligt  end  vort  nuværende  Liv.  Vi  vil  faa  rensede  og 
uforkrænkelige  Legemer,  der  ■  ikke  vil  være  modtagelige  for 
Sygdom  og  Forraadlnelse.  (1.  Kor.  15).  Johannes  Aabenbare- 
ren  giver  os  i  sit  vidunderlige  Syn  om  Fremtiden  det  mest 
fortrøstningsfulde  Billede  af  den  evige  Verden:  »Og  Gud 
skal  aftørre  hver  Taare  af  deres  Øjne,  og  Dødlen  skal  ikke 
være  mere,  ej  heller  Sorg,  ej  heller  Skrig,  ej  heller  Pine 
skal  være  mere;  thi  det  forrige  er  veget  bort.«  (Aab.  21:  4.) 

Den  sekteriske  Opfattelse  af  en  mystisk  Himmel,  hvor  de 
retfærdige  har  Vinger  og  tilbringer  deres  Tid  med  at  spille 
paa  Harpe,  er  ikke  bygget  paa  Skriftens  Lærdomme,  ej  heller 
er  den  i  Overensstemmelse  med  sundi  Fornuft  og  Tankegang. 
Denne  falske  Idé  blev  tilsidesat  ved  Profeten  Joseph  Smiths 
dristige  Lærdomme  om  Menneskets  evige  Tilværelse.  Han 
lærte,  at  Himlen  er  et  Sted,  hvor  de  helligste  Baand  i  Livet 
'    !        ;    ;'    !,J'i|J       "  Fortsættes  Side  77. 

Lær  af  Dyrene! 

Med    min    Medestang    i    Haanden 
har  jeg   fulgt   den   stille   Bæk, 
men    saa    ingen    Ørred    ryge    Shag. 

Jeg   har   vandret   om   i   Engen 

under  Himlen  høj  og  klar, 

men  saa  aldrig  Køer  og  Heste  med  Cigar. 

Og   blandt   Skovens    slanke   Stammer 
over    Græs    og    Blomsternet 
saa  jeg  ingen  Hjort  med  Cigaret. 

Kun   een  Skabning   »Mennesket« 

undergraver   her   sit   Liv, 

naar  det  pulser  som  et  iltert  Lokomotiv. 

Men  mon  'ranken  dog  var  den, 

at  det  udi  Livets  Kamp 

skulde    gaa    omkring    ved    Damp? 

Saa   var  sikkert  Mand   og   Kvinde 

bygget    i    en   anden   Stil, 

med    moderne    Røgforbrænder    og    Ventil, 

-  -  da  har  Landet  gode  Regenter! 

Naar  Sværdet  er  rustent   og  der   vokser  Græs  i  Domhusets 

Plovjernet  blankt,  Gaard, 

naar  Fængslerne  er  tomme  naar  Lægerne  gaar  til  Fods, 

og   Laderne   er   fulde,  og    Videnskabsmændene   føres 
naar  Tempeltrinnene  er  traadt  i  Bærestole, 

hule,    og  da  har  Landet  gode  Regenter  — 

(Kinesisk    Ordsprog) 

Sandheden  vinder  stadig  frem! 

Vor  Kampagne  for  at  faa  Lov  delse  fra  Missionskontoret  tog 
til  at  kontrollere  Artikler  om  det  prisværdige  Standpunkt  at 
Mormonismen  i  Leksika  og  Tids-  lade  os  læse  Korrektur  paa  Ar- 
skrifter  har  endnu  en  Gang  baa-  tiklen.  Vi  foretog  nogle  Rettel- 
ret  Frugt:  Fornylig  er  udkom-  ser  og  lod  derpaa  med  Tak  Ar- 
met  et  Hasselbalchs  Leksikon,  tiklen  gaa  i  Trykken, 
hvis  Redaktør   efter   en   Henven- 

Den  kvindelige  Hjælpeforening. 

HVAD   ER   HJÆLP? 

Vor  Organisation  har  et  smukt  og  udtryksfuldt  Navn  —  Den  kvin- 
delige Hjælpeforening.  Men  den  har  ikke  blot  et  smukt  Navn.  Den 
har  ogsaa  et  krævende  Navn.  For  at  en  Organisation  skal  have  Lov 
til  at  bære  Navnet  Hjælpeforening,  maa  den  ogsaa  yde  Hjælp  — 
Hjælp  i  Ordets  sandeste  og  bedste  Betydning.  Og  da  en  Organi- 
sation altid  er  ensbetydende  med  dens  Medlemmer,  vil  jeg  rette 
disse  Ord  til  hver  enkelt  af  os,  vi,  som  har  det  Privilegium  at 
være  Medlemmer  af  Den  kvindelige  Hjælpeforening  i  Jesu  Kristi 
Kirke   af   Sidste   Dages   Hellige. 

Hele  Verden  beder  om  Hjælp  i  en  eller  anden  Form,  ja,  man  kan 
næsten  sige,  at  hele  Verden  raaber  og  skriger  om  Hjælp.  Men  hvor- 
dan kan  det  være  muligt,  at  der  findes  saa  mange  Mennesker, 
for  det  gør  der,  for  hvem  Ordet  Hjælp  har  en  daarlig  Klang?  «Jeg 
skal  ingen  Hjælp  have«,  er  der  nogen,  der  siger.  »Hidindtil  har  jeg 
heldigvis  ikke  behøvet  nogen  Hjælp«,  er  der  andre,  der  siger.  Hvad 
er  Grunden  til  saadanne  Udtalelser? 

Grunden  maa  vel  være,  at  der  er  saa  mange  af  dem,  der  yder 
Hjælp,  der  praktiserer  det  gamle  Ord  om  at  give  med  den  ene 
Haand  og  tage  med  den  anden.  Og  desværre  er  dette  ogsaa  aller- 
mest Tilfældet,  hvor  det  drejer  sig  om  pekuniær  Hjælp.  Det  er  i 
Forvejen  uhyre  svært  for  mange  Mennesker  at  skulle  modtage  Pen- 
gehjælp. I  saa  mange  Tilfælde  er  de  helt  uforskyldt  kommet  i  den 
Situation,  at  de  trænger  til  denne  Form  for  Hjælp.  Det  burde  være 
ganske  indlysende,  at  alle,  der  yder  den  Slags  Hjælp,  enten  privat 
eller  officielt,  bør  handle  med  den  aller  største  Diskretion.  Her,  mere 
end  nogensinde,  gælder  Regelen  om,  at  den  venstre  Haand  ikke  maa 
vide,  hvad  den  højre  gør. 

Men  der  er  utallige  Maader  at  yde  Hjælp  paa.  Den  Kvindelige 
Hjælpeforening  har  et  dobbelt  Formaal,  nemlig  at  opbygge  legem- 
ligt og  aandeligt.  Foruden  at  yde  direkte  pekuniær  Hjælp,  eller 
eventuel  Hjælp  i  Form  af  Tøj,  Mad  eller  Arbejde,  saa  prøver  Sø- 
strene, saa  godt  de  formaar,  at  opbygge  hinanden  aandeligt  gennem 
gode  Lektier,  hentet  fra  alle  Livets  Omraader,  gennem  Vidnesbyrds- 
møder,  gennem  Kredslærerindebesøg  etc. 

De  Ting,  der  her  er  nævnt,  henhører  mere  eller  mindre  direkte 
under  Bestyrelsen,  naturligvis  med  en  ganske  nødvendig  Assistance 
af  Søstrene. 

Men  helt  værdig  til  sit  smukke  Navn  bliver  Den  kvindelige  Hjæl- 

(sluttes  nederst  næste  Side). 

SØNDAGSSKOLEN 

Juni  1944. 


NADVERVERS 
For  Brød  og  Vand  uddelt  fra  dette  Bord 
du  Tak  og  Pris  modtage, 
ved  det,  med  Troen  paa  dit  Ord, 
din  Kærlighed,  o  Gud,  vi  smage. 

KORLEKTIER 

1.  Søndag.  For  Børn  under  10  Aar 

2.  Mosebog  20.  Kap.:  14   Vers:  Du  skal  ikke  bedrive  Hor. 

2.  Søndag.  For  Børn  over  10  Aar 
Pagtens  Bog  68.  Kap:  27.  Vers:  Og  deres  Børn  skulle  døbes  for  deres 
Synders  Forladelse  naar  de  er  otte  Aar  gamle,  og  annamme  Haands- 
paalæggelse. 

3.  Søndag.  Junior 
Pagtens  Bog  88.  Kap.:  81.  Vers:  Ser,  jeg  sender  eder  ud  for  at  give 
eders  Vidnesbyrd  og  advare  Folket,  og  det  tilkommer  enhver,  der  er 
blevet  advaret,  at  advare  sin  Næste. 

4.  Søndag.  Senior 
Pagtens  Bog  28  Kap.:  2.  Vers:  Men  se,  sandelig  siger  jeg  dig,  ingen  skal 
beskikkes  til  at  annamme  Befalinger  og  Aabenbaringer  i  denne  Kirke 
undtagen  min  Tjener  Joseph  den  yngre,  thi  han  annammer  det  ligesom 

Paa  Hovedbestyrelsens  Vegne 
C.  E   A. 


peforening  først,  naar  hvert  enkelt  Medlem  føler  Ansvaret  for  at 
bringe  Hjælp  overalt  hvor  en  saadan  behøves.  Vort  store  For- 
billede, Jesus  Kristus,  var  kun  opfyldt  af  den  ene  store  Trang,  at 
hjælpe.  Bør  vi  ikke  alle  stræbe  efter  at  vandre  i  hans  Fodspor? 

Selv  om  Behovet  for  Penge,  Mad  og  Klæder  er  meget  stort,  er 
Kravet  om  Kærlighed  og  Forstaaelse  ikke  mindre.  Der  findes  saa 
mange  ensomme,  som  hungrer  efter  nogen,  der  vil  tale  med  dem, 
høre  paa  dem.  Der  findes  saa  mange  mismodige,  der  trænger  til 
Opmuntring.  Der  findes  saa  mange  bedrøvede,  der  trænger  til  Trøst. 
Andre  trænger  til  Vejledning,  Undervisning  eller  maaske  en  kærlig 
Irettesættelse,  en  Form  for  Hjælp,  der  er  uhyre  vanskelig  at  yde 
paa  den  rette  Maade,  og  som  meget  sjældent  bliver  modtaget  med 
Taknemmelighed.  En  Form  for  Hjælp  trænger  vi  alle  til,  nemlig 
Forbønnen,  og  den  kan  vi  alle  yde,  endda  det  maaske  er  den  alier 
mest  værdifulde  Hjælp,  der  kan  gives. 

Elsker  du  din  Kirke  og  din  Forening?  Hvis  du  gør,  saa  sid  ikke 
med  Hænderne  i  Skødet  og  vent  paa,  at  Bestyrelsen  alene  skal  op- 
fylde Herrens  og  vor  Profets  Krav  til  Den  kvindelige  Hjælpefor- 
ening. Du  og  jeg,  ja  alle,  maa  være  med.  Saa  vil  vor  Organisation 
gaa  fremad,  saa  vil  Guds  Værk  skride  fremad. 

Eva  M.  Gregersen. 

LANDET   RUNDT. 


Som  meddelt  i  sidste  Nummer 
er  Paula  Vandborg  i  Esbjerg  ble- 
vet viet  til  Gunnar  Christensen. 
Billedet  er  desværre  naaet  lidt 
sent  frem,  men  her  er  det. 

Esbjerg.  I  Meddelelsen  i  sidste 
Nr.  om  Daabshandlingerne  den 
5.  Marts  var  der  desværre  ind- 
løbet et  Par  Fejl.  De  5  nydøbte 
er:  Finn  Jensen  af  Ældste  Erik 
Thomsen,  Haandspaalæggelse  v. 
Ældste  Johannes  Sørensen.  Arne 
Jensen  af  Ældste  Erik  Thomsen, 
Haandspaalæggelse  ved  Ældste 
Ole  Vandborg.  Lilly  Jensen  af 
Ældste  Erik  Thomsen,  Haands- 
paalæggelse ved  Ældste  Villiam 
Pedersen.  Inger  Jensen  af  Æld- 
ste Villiam  Pedersen,  Haands- 
paalæggelse ved  Ældste  Erik 
Thomsen.  Tove  Jensen  af  Æld- 
ste- Villiam  Pedersen,  Haands- 
paalæggelse ved  Ældste;  Johann 
nes   Sørensen. 


De  5  er  alle  Søskende  og 
Børn  af  Broder  og  Søster  Hen- 
ry Jensen.  BL. 

Esbjerg.  Distriktskonferencen 
indledtes  Fredag  den  7.  April 
med  et  Møde,  der  udelukkende 
beskæftigede  sig  med  Spørgs- 
maalene:  »Hvorfra,  hvorfor  og 
hvorhen?«  Præstedømmet  havde 
malet  et  stort  Kort,  der  tydeligt 
viste  Mennesket  lige  fra  den  al- 
lertidligste Begyndelse  og  ind- 
til dets  Ophøjelse  eller  Forned- 
relse i  Guds  Rige.  Ind  imellem 
Foredragene  blev  der  givet  nog- 
le smukke  Sange  og  Musiknum- 
re. Trods  det,  at  den  bedste 
Indledning  til  en  Konference  er 
og  bliver  Afholdelse  af  en  Kon- 
cert, saa  var  dette  Møde  dog 
en  god  Optakt  til  de  øvrige 
Møder,  og  yderst  interessant  og 
belærende. 

Lørdag  Aften  afholdt  Kvinde- 
lig Hjælpeforening  Bazar.  Sø- 
skende havde  som  sædvanligt 
vist  deres  Offervilje  ved  at  med- 
bringe mange  gode  »Sager«  og 
var  flinke  til  at  støtte  ved  Auk- 
tionen, saaledes  at  denne  gav 
større  Udbytte  end  egentlig  be- 
regnet. 

Søndag  den  9.  begyndte  saa 
Konferencens  store  Dag.  Præste- 
dømmet lagde  for  Kl.  9  med  et 
godt,  belærende  og  opmuntrende 
Møde.  Derefter  fulgte  Formid- 
dagsmødet, hvortil  vi  desværre 
maatte  undvære  Børnene,  der  el- 
lers med  beundringsværdig  Flid 
havde  udarbejdet  et  fint  Pro- 
gram, men  grundet  paa  Forbu- 
det mod'  Tilstedeværelse  af  Børn 
under  -lé  Aar-'i  offentlige  Loka- 
ler af  Hensyn  til  den  herskende 

Meningitisfare,  maatte  dette  Pro- 
gram udskydes  til  en  anden 
Gang.  løvrigt  gik  Formiddagen 
udmærket.  Antallet  af  Tilstede- 
værende var  ikke  saa  stort  som 
ønskeligt,  men  alligevel  var  der 
en  god  Aand  tilstede,  og  mange 
gode  og  stærke  Vidnesbyrd  blev 
aflagt.  Endvidere  tale  Missions- 
præsidenten  indtrængende  til  Sø- 
skende og  appellerede  meget 
stærkt  til  Efterlevelse  af  deres 
Tro. 

Søndag  Aften  afholdtes  saa 
Gudstjenesten,  der  denne  Gang 
samtidig  var  Afslutning  paa  Kon- 
ferencen. Ogsaa  her  talte  Missi- 
onspræsidenten  samt  Ældste  Jør- 
gen Schmidt,  København,  og  Sø- 
ster Rebecca  Schmidt  sang  den 
smukke  Sang  af  H.  C.  Ander- 
sen »Det  døende  Barn«,  saa  de 
tilstedeværende  sad  med  Taarer 
i  Øjnene.  Mange  gode  Ord  blev 
givet  og  mangt  et  godt  Raad 
lød  til  Forsamlingen,  og  sikkert 
er  manges  Vidnesbyrd  blevet 
styrket  under  denne  Konference. 

D.N. 

København.  Rosalia  Louise  Da- 
vidsen døde  i  Marts  Maaned,  84 
Vi  Aar  gammel.  Har  været  Med- 
lem  af  Kirken  siden    1906. 

Lis  Ellen  Sørensen,  Datter  af 
Carl  og  Jenny  Sørensen,  døde 
den  24.  Marts  af  Lungebetæn- 
delse,  kun   9   Maaneder   gammel. 

Ære  være  deres  Minde! 

Aalborg.  Fredag  den  24.  Marts 
havde  Missionærforeningen  ar- 
rangeret en  Festaften.  Efter  et 
kort  Program  blev  Skuespillet 
»Guds  Veje«,  forfattet  af  Bro- 
der Holger  Jørgensen,  opført. 
Derefter  solgtes  Desserter,  som 
var    skænket    af    Søskende. 


Ungdomsforeningen  er  endelig 
blevet  i  Stand  til  at  oprette  en 
Spejderklasse.  Dette  kan  vi  tak- 
ke Broder  Henning  Fanø  for, 
som  med  stor  Aktivitet  gaar  i 
Spidsen    for   dette   Arbejde. 

Langfredag  havde  Ungdoms- 
foreningen arrangeret  en  Gaatur 
i  Lundbybakker.  Ca.  16  Delta- 
gere mødtes  paa  Banegaarden 
om  Morgenen  og  tog  med  »Had- 
sund-Peter« til  Holdepladsen  Lun- 
dergaarde.  Derfra  spadserede 
man  saa  med  Sang  og  straalen- 
de  Humør  i  det  milde  Foraars- 
vejr  gennem  Skov  og  Krat,  Bak- 
ke op  og  Bakke  ned,  ad  smalle 
krogede  Stier  til  vi  igen  kom 
ud  paa  Landevejen.  Mætte  af 
den  friske  Luft  tog  vi  hjem,  gla- 
de og  tilfredse  med  Dagens  Op- 
levelser. M.H.B. 

Aarhus.  Kvindelig  Hjælpefor- 
ening afholdt  den  17.  Marts 
Fødselsdagsfest,  hvor  alt  var 
gjort,  for  at  denne  Mindedag 
kunde  faa  et  saa  heldigt  For- 
løb, som  den  fortjener.  Efter  et 
udmærket  Program  samledes  vi 
om   et   veldækket  Bord. 

F.T. 

København.  Ungdomsforeninger- 
nes 50-Aars- Jubilæum  blev  ind- 
ledet Onsdag  den  22.  Marts  med 
Konkurrence  i  Kvartet,  Duet,  De- 
klamation og  Tale.  Efter  at  Præ- 
sidenten for  Hovedbestyrelsen, 
Julius  Andersen,  havde  holdt  Ind- 
ledningstalen, gik  man  over  til 
de  spændende  Konkurrencer,  hvor 
der  var  ualmindelig  stor  Jævn- 
byrdighed. Resultaterne  blev: 
Kvartet:  Mary  Andersen,  Rebec- 
ca Schmidt,  Carlos  Andersen  og 
Arthur  Nielsen.-  Duet:  Mary  An- 
dersen og  Valborg  Johansen.  De- 

klamation:  Ellinor  Hanssen.  Tale: 
Alfred    Hansen.   Tilstede   85. 

Paa  selve  Stiftelsesdagen  den 
23.  afholdtes  en  Fest,  hvor  der 
Var  gratis  Servering  til  de  115, 
som  var  mødt.  Under  Serverin- 
gen blev  der  udført  et  godt 
Program,  og  Ungdomsforeningens 
Medstfter,  Chr.  Nielsen,  gav  en 
interessant  Beretning  om  Ung- 
domsforeningens Stiftelse.  Der- 
efter  dansedes    der   til   Kl.   23. 

Søndag  den  26.  afholdtes  den 
egentlige  Jubilæumshøjtidelighed. 
Efter  en  Prolog  af  Str.  Sofie 
Rasmussen,  oplæst  af  Anny  H. 
Breum  holdt  Chr.  Nielsen  en 
Tale  og  blev  derefter  dekoreret 
med  en  Medalje  til  Minde  om 
50-Aarsdagen.  Efter  Sange  af 
Koret  og  en  Kvartet  talte  Mis- 
sonspræsidenten.   Tilstede   90. 

A.H. 

Tirsdag  den  18.  April  afholdt 
Københavns  Søndagsskole  Børne- 
bal med  Program.  Tryllekunstne- 
ren Broder  Harry  Petersen,  mød- 
te med  sit  store  Program,  der 
gjorde  overordentlig  Lykke  hos 
det  store,  ungdommelige  Publi- 
kum. Bagefter  spillede  en  lille 
Dreng  paa  8  Aar  Harmonika,  og 
tre  smaa  Piger  dansede  en  nyde- 
lig Ballet,  indstuderet  af  en  Ven 
af  Kirken,  Fru  Mary  Nielsen.  Og 
saa  gik  Dansen  med  meget  stor 
Deltagelse  af  Børnene.  Der  var 
ialt  ca.  150  tilstede  og  alt  var 
denne  Aften  gratis  med  Undta- 
gelse af  Forfriskninger,  som  kun- 
de købes.  Et  virkelig  godt  Pro- 
pagandafremstød. J.S. 


Primary  afholdt  Tirsdag  den 
28.  Marts  en  særdeles  vellykket 
Fest  med  stor  Deltagelse  af  især 
fremmede  og  Børn,  som  uden  Til- 
knytning til  Kirken  er  indskrevne 
i  Primarys  Bøger.  De  flinke  Børn 
udførte  selv  hele  Programmet, 
som  overværedes  af  mange  voxs- 
ne,  fortrinsvis  Forældre  til  de 
fremmede  Børn.  Efter  Program- 
met dansedes  der  gammeldags,  og 
der  var  Lejlighed  til  at  købe  For- 
friskninger. Primary  udfører  ved 
sit  Arbejde  med  fremmede  Børn 
en  stor  Indsats  for  Tilgangen  til 
Søndagsskolen  —  og  til  Kirken. 
»Tag  Børnene  ved  Haanden  og 
du  tager  Forældrene  ved  Hjertet«, 
kunde  passende  staa  som  Prima- 
rys Motto.  J.S. 


Aalborg.  Henry  og  Edith  Løj- 
borgs lille  Datter,  født  15.  Ja- 
nuar 1944,  blev  den  9.  April  vel- 
signet af  sin  Morfar,  Ældste  Jens 
Olsen  og  fik  Navnet:  Qunna  Vi- 
vian  Løjborg. 

Aarhus.  Den  19.  Maj  fylder 
Vilh.  Poulsen  70  Aar.  Han  er 
lste  Raadgiver  i  Forstanderska- 
bet og  Præsident  for  Søndags- 
skolen. 

Den  22.  Maj  fylder  N.  P. 
Thomassen  70  Aar.  Har  flere 
Gange    været    Grensforstander. 

Aalborg.  Marie  Klitgaard  fyl- 
der 60  Aar  den  14.  Maj.  Hun 
har  været  Medlem  af  Kirken  si- 
den   1917. 

Ovenstaaende  Søskende  ønskes 
alle  hjertelig  Tillykke. 

Livet    herefter.    (Fortsat  fra  Side  70). 

vil  forblive  ukrænkelige,  og  den  reneste  Lykke  i  vor  jordi- 
ske Tilværelse  vil  blive  dybere,  og  uvurderligt  forøget. 

I  Følge  den  genoprettede  Kristi  Kirkes  inspirerede  Lær- 
dpmme  er  hvert  Stadium  i  et  Menneskes  Liv  en  Udviklings- 
periode. Gennem  Evigheden  vil  vi  fortsætte  med,  at  overvinde, 
sejre,  vokse,  udvikles  og  beriges  med  Kundskab,  Visdom, 
Intelligens,  Magt  og  Herlighed. 

I  de  aldrig  endende  Aar  i  vort  tilkommende  Liv  vil  vi 
kende  den  dybe  Lykke;  vi  vil  føle  sand  Glæde;  vor  Forstand 
vil  vokse  ved  dien  hurtige  Forøgelse  i  Kundskab;  vor  Sjæl 
vil  blive  forædlet  ved  oprigtig  Beundring  af  gode,  sande  og 
smukke  Ting;  og  vi  vil  udvikle  de  bedste  sociale  Instinkter 
ved  Forbindelse,  Selskab  og  Samvær  med  Guds  Engle  og 
store,  sande  Mænd,  der  har  fulkommengjort  deres  Liv  gen- 
nem Naaden  og  Magten  af  Frelsens  Evangelium. 


EFTERLYSNING. 

Findes  der  nogle  af  vore  Læsere,  som  er  i  Besid- 
delse af  Skandinaviens  Stjerne  1937,  Numrene  l  og 
3  og  som  kunde  tænke  sig  at  overlade  dem  til  Mis- 
sionskontoret,  som  mangler  dem  i  sit  Arkiv,  vil  vi 
være  taknemmelige  for  at  faa  Eksemplarer  tilsendt. 

Kender  nogen  den  i  mange  gamle  Bøger  omtalte 
John  Jacques:  „Katekismus  for  Børn"??  Det  videsikke, 
om  det  er  et  duplikeret  Hefte  eller  en  trykt  Bog,  men 
Oplysninger  modtages  meget  gerne. 

Missionskontoret 
Priorvej   12,  København  P. 


SKANDINAVIENS    STJERNE,  Organ    for   Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Aarsabonnement  Kr.  3.50,  pr.  Nummer  35  Øre 
Ansvarshavende  Redaktør:  Orson  B.   West,    Priorvej   12,    København  F. 

•LAF    UOHTIXSIh     • t * åC « « S 0»S     J •    I 


To  Lands-Konkurrencer 

i  Forbindelse  med 

Generalkonferencen, 


Hvilken  Gren  er  mest  opfind- 
som? 

Hi/em    syer    den    smukkeste 
Crepe -Kjole? 


Kjole  helt  af  Crepe. 

Fredag  den  30.  Juni  afholdes  den  afsluttende  Midsommerfest,  an- 
tagelig paa  Restaurant  Bellahøj.  Ogsaa  med  Hensyn  til  denne  Af- 
ten er  det  Hensigten  at  skabe  det  helt  store,  saa  at  den  kan  blive 
en  værdig    Afslutning    paa    den    første    danske    Generalkonference. 

Der  udskrives  mellem  alle  Missionens  Grene  en  Konkurrence,  der 
kort  og  godt  gaar  ud  paa  at  give  5  Minutters  Optræden.  Den  ind- 
ledes af  Lokal-Konkurrencer  i  Grenenes  Ungdomsforeninger,  hvortil 
Ungdomsforeningernes  Hovedbestyrelser  har  udsendt  Konkurrence- 
regler. Baade  Lokal-Konkurrencerne  og  den  afsluttende  Konkurrence 
skal  bedømmes  af  Publikum. 

Den  almindelige  Mangel  paa  Kjolestof  og  de  for  nylig  indførte 
Restriktioner  med  Hensyn  hertil  har,  efter  hvad  vi  hører,  gjort 
Spørgsmaalet,  Kjolen  til   Midsommerfesten,   meget  vanskeligt. 

Vi  foreslaar  derfor,  at  den  til  denne  specielle  Fest  syede  Kjole, 
bliver  fremstillet  af  Crepe-Papir,  og  samtidig  udskriver  vi  en  for- 
nøjelig Konkurrence  om  den  smukkeste  Crepe-Papir-Kjole.  Bedøm- 
melsen sker  her  ved  en  Dommerkomite.  —  Hvis  Herrerne  er  i  Tvivl 
om  eller  nervøse  for  Beklædningen,  saa  kan  vi  berolige  dem  med, 
at  almindeligt  Sommertøj  vil  være  passende,  f  .Eks.  lyse  Benklæ- 
der og  ensfarvede  Skjorter.  Men  iøvrigt  gælder  det  naturligvis,  at 
Paaklædningen  er  fuldstændig  tvangfri. 

Med  Hensyn  til  Bekostningen??  —  Ja,  desværre  er  det  endnu  ikke 
muligt  at  opgive,  hvad  Konference-Ugens  Arrangementer  vil  komme 
til  at  koste,  men  eet  er  i  hvert  Fald  sikkert:  Der  vil  ikke  blive 
Tale  om  nogen  kostbar  Banket  med  Spisning.  Og  da  saa  at  sige 
alle  Arrangementer  vil  komme  til  at  foregaa  i  Kirkebygningen,  vil 
Udgifterne  hertil  selvsagt  blive  minimale. 

Indkvartering  for  alle,  som  maatte  ønske  det. 

Baade  for  at  spare  Søskende  fra  Provinsen  for  alt  for  mange 
Udgifter  og  under  Hensyntagen  til  den  stærke  Hotelbelægning  i 
Sommertiden,  vil  der  blive  arrangeret  Indkvartering  af  alle,  som 
maatte  ønske  det.  Men  herfor  vil  der  nøje  blive  gjort  Rede  i  næ- 
ste Nummer  af  Stjernen.  Kan  De  i  Mellemtiden  selv  arrangere  Dem 
privat  med  Bekendte  i  København,  vil  det  naturligvis  lette  Arbej- 
det for  den  til  det  Formaal  nedsatte  Komite. 

Konference-Udvalget. 


Brush  up  your  English. 


Interessen  for  at  lære  frem- 
mede Sprog  er  uhyre  stor  for 
Tiden.  De  Sidste  Dages  Hellige 
har  altid  af  ganske  specielle 
Grunde  været  mest  interesseret 
i  Engelsk.  Men  nu,  hvor  vi  saa 
længe  har  maattet  savne  vore 
Brødre  fra  Zion,  er  der  Fare  for, 
at  mange  af  os  vil  glemme  den 
Smule  Engelsk,  vi  har  kunnet. 
Stjernen   vil   derfor  i   denne   Ru- 


brik prøve  at  bringe  smaa  en- 
gelske Øvelsesstykker  med  til- 
hørende Gloser.  For  at  gøre  det 
mere  interessant,  vil  der  altid 
blive  valgt  kirkeligt  Stof,  som  i 
sig  selv  vil  have  Interesse  for 
Læserne.  Vi  haaber,  at  dette  lil- 
le Forsøg  vil  være  en  Hjælp  til 
at  holde  vore  Sprogkundskaber 
ved  lige. 

E.M.G. 


The  Missionary's  ^Recompense. 


Elder  Morgan  was  tired  and 
-)  footsore.  He  had  travelled 
for  that  day  through  endless  3) 
stretches,  so  it  seemed,  with  ne- 
ver  a  4)  habitation  in  sight.  For 
some  reason  or  other  his  com- 
panion  had  failed  to  meet  him 
or  else  was  wandering  about, 
lost  as  he  was. 

Will  I  have  to  spend  the 
night  alone,  and  hungry?  he 
thought.  At  last  in  5)  humility 
he  knelt  and  asked  for  6)  guidan- 
ce.  As  he  prayed  he   remembe- 


red  what  the  conference  presi- 
dent  had  told  him:  God  often 
T)  tries  those  he  loves.  With  a 
lighter  heart  he  8)  resumed  his 
9)  journey. 

Would  you  like  a  in)  ride, 
stranger?  a  big,  honest  looking 
fellow  cailed.  Thinking  that  it 
was  Strange  that  he  had  not 
heard  the  u)  team  coming,  El- 
der Morgan  gratefully  accepted 
the  12)  offer  and  climbed  into 
the  seat  beside  the  driver. 

(fortsættes  i  næste  Nr.) 


1.  Belønning.  2.  havde  ømme 
Fødder.  3.  Strækninger.  4.  Bolig, 
Hus.  5.  Ydmyghed.  6.  Vejledning. 


7.  prøver.  8.  genoptog.  9.  Rejse. 
10.  Køretur.  11.  Køretøj.  12.  Til- 
bud. 


Einar  Nørby. 


Poul  Reumert 


Emil  Reesen 


Generalkonferencens  Program. 

Til  Medvirken  ved  Mindegudstjenesten  paa  selve  100-Aars 
Dagen,  Tirsdag  den  27.  Juni,  er  det  lykkedes  at  opnaa  Til- 
sagn fra  die  ovenforafbildede  tre  Kunstnere,  som  vist  ingen 
yderligere    Præsentation    behover. 

Emil  Reesen  vil  medvirke  som  Pianist.  Poul  Reumert  som 
Oplæser  og  Einar  Norby  vil  som  tidligere  meddelt  synge 
tre  af  vore  egne  Sange  med  særlig  Tilknytning  til  Mindet 
om  Joseph  Smith. 

Endvidere  vil  Kobenhavns  Kor  synge  og  Mindetalen  blive 
holdtt  af  Missionspræsidenten. 

Et  vist  Forbehold  for  Gennemførelsen  af  dette  Program 
maa  naturligvis  tages  paa  Grund  af  de  unormale  Tider,  men 
det  er  vort  Haab,  at  diet  maa  lykkes  at  gennemføre  det  i  sit 
fulde  Omfang.  Og  i  saa  Fald  bliver  det  nok  værd  at  ofre  en 
Københavns-Rejse  paa.  Og  saa  kommer  desuden  hele  Ugens 
øvrige  og  meget  omfangsrige  Program. 


Søndag  d.   25.  Juni  -  Fredag  d.   30.  Juni. 


Søndag:    Præstedoinsmøde,    Formiddagsmøde,    Gudstjeneste. 

Mandag:  Funktioncermøde  f.  Søndagsskolerne.  Skuespil,  Møde  v. 
Missionærforeningen. 

Tirsdag:  Afsløring  af  Relief,  Funktionærmøder  f.  Kvi.  Hjælpefor- 
ening og  Primary,  Mindegudstjeneste. 

Onsdag:  Heldagsarrangement  v.  Ungdomsforeningernes  Hovedbe- 
styrelser. 

Torsdag:    Funktionærmøde    f.    Genealogisk    Forening,    Teateraften. 

Fredag:  Møde  f.  samtlige  Missionens  Funktionærer,  Afslutnings- 
fest. 


